+-----------------------------------------------------------------------+
| 12. ฐานะการเงินและผลการดำเนินงาน                                        |
+-----------------------------------------------------------------------+

12.1 ผู้สอบบัญชีและนโยบายการบัญชีที่สำคัญ

ผู้สอบบัญชีที่ได้รับความเห็นชอบจากคณะกรรมการของบริษัท สำหรับตรวจสอบงบการเงินรวม
และงบการเงินของบริษัทในระยะ 3 ปี ที่ผ่านมา มีดังนี้

  -------------------- --- ------------------------------------------------
  งบการเงินประจำปี 2545  :   บริษัท ไพร้ซวอเตอร์เฮาส์คูเปอร์ส เอบีเอเอส จำกัด

  งบการเงินประจำปี 2544  :   บริษัท ไพร้ซวอเตอร์เฮาส์คูเปอร์ส เอบีเอเอส จำกัด

  งบการเงินประจำปี 2543  :   บริษัท ไพร้ซวอเตอร์เฮาส์คูเปอร์ส เอบีเอเอส จำกัด
  -------------------- --- ------------------------------------------------

รายงานการตรวจสอบของผู้สอบบัญชีในระยะ 3 ปีที่ผ่านมา
ผู้สอบบัญชีได้ให้ความเห็นในรายงานการตรวจสอบแบบไม่มีเงื่อนไข

สรุปรายงานการตรวจสอบงบการเงินประจำปี 2545

ผู้สอบบัญชีมีความเห็นว่า งบการเงินรวมและงบการเงินของบริษัท แสดงฐานะการเงิน ณ วันที่ 31
ธันวาคม พ.ศ. 2545 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทถูกต้องตามที่ควรในสาระสำคัญตามหลักการบัญชีที่รับรองทั่วไป
โดยไม่มีเงื่อนไข

สรุปรายงานการตรวจสอบงบการเงินประจำปี 2544

ผู้สอบบัญชีมีความเห็นว่า งบการเงินรวมและงบการเงินของบริษัท แสดงฐานะการเงิน ณ วันที่ 31
ธันวาคม พ.ศ. 2544 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทถูกต้องตามที่ควรในสาระสำคัญตามหลักการบัญชีที่รับรองทั่วไป
โดยไม่มีเงื่อนไข

สรุปรายงานการตรวจสอบงบการเงินประจำปี 2543

ผู้สอบบัญชีมีความเห็นว่า งบการเงินรวมและงบการเงินของบริษัท แสดงฐานะการเงิน ณ วันที่ 31
ธันวาคม พ.ศ. 2543 ผลการดำเนินงาน และกระแสเงินสด
สำหรับปีสิ้นสุดวันเดียวกันของบริษัทถูกต้องตามที่ควรในสาระสำคัญตามหลักการบัญชีที่รับรองทั่วไป
โดยไม่มีเงื่อนไข

85

12.2 ตารางสรุปงบการเงินรวม

[][]

[]

[][]

12.3 อัตราส่วนทางการเงินที่สำคัญ

บริษัท เทเลคอมเอเซีย คอร์ปอเรชั่น จำกัด (มหาชน) และบริษัทย่อย

  ----------------------------------- ----- ---------- ---------- ----------
                                            2545       2544       2543

  อัตราส่วนสภาพคล่อง (Liquidity Ratios)                              

  อัตราส่วนสภาพคล่อง                     เท่า   1.31       1.59       2.23

  อัตราส่วนสภาพคล่องหมุนเร็ว               เท่า   1.03       1.31       2.49

  อัตราส่วนสภาพคล่องกระแสเงินสด           เท่า   0.31       0.54       0.36

  อัตราส่วนหมุนเวียนลูกหนี้การค้า             เท่า   4.01       3.58       3.39

  ระยะเวลาเก็บหนี้เฉลี่ย                   วัน    89.68      100.50     106.21

  ระยะเวลาเก็บหนี้เฉลี่ย*                  วัน    65.22      51.21      50.24

  อัตราส่วนหมุนเวียนสินค้าคงเหลือ            เท่า   16.65      14.85      18.52

  ระยะเวลาหมุนเวียนของสินค้าคงเหลือเฉลี่ย    วัน    21.63      24.24      19.44

  อัตราส่วนหมุนเวียนเจ้าหนี้การค้า            เท่า   7.67       6.68       8.30

  ระยะเวลาชำระหนี้                      วัน    46.92      53.91      43.39

  Cash Cycle                          วัน    64.39      70.84      82.25

                                                                  

  อัตราส่วนแสดงความสามารถในการหากำไร                                
  (Profitability Ratios)                                          

  อัตรากำไรขั้นต้น                        %     24.70%     27.67%     28.78%

  อัตรากำไรสุทธิ                         %     -20.93%    -16.60%    -17.06%

  อัตราผลตอบแทนผู้ถือหุ้น                   %     -89.21%    -50.66%    -39.51%

                                                                  

  อัตราส่วนแสดงประสิทธิภาพในการดำเนินงาน                               
  (Efficiency Ratios)                                             

  อัตราผลตอบแทนจากสินทรัพย์               %     -6.00%     -3.92%     -3.62%

  อัตราผลตอบแทนจากสินทรัพย์ถาวร           %     5.43%      6.57%      5.79%

  อัตราการหมุนของสินทรัพย์                 เท่า   0.29       0.24       0.21
  ----------------------------------- ----- ---------- ---------- ----------

*ไม่นับรวมลูกหนี้องค์การโทรศัพท์ซึ่งลูกค้าได้ชำระแล้วแต่บริษัทยังไม่ได้รับส่วนแบ่งรายได้จาก

องค์การฯ และลูกหนี้กับบริษัทที่เกี่ยวข้องกัน

89

  ----------------------------------- ----- ---------- ---------- ----------
                                            2545       2544       2543

  อัตราส่วนวิเคราะห์นโยบายทางการเงิน                                   
  (Financial Policy Ratios)                                       

  อัตราส่วนหนี้สินต่อส่วนของผู้ถือหุ้น            เท่า   10.17      15.01      8.68

  อัตราส่วนความสามารถชำระดอกเบี้ย         เท่า   2.50       1.86       1.80

  อัตราส่วนความสามารถชำระภาระผูกพัน       เท่า   1.00       0.10       0.34
  (Accrual Basis)                                                 

  อัตราส่วนความสามารถชำระภาระผูกพัน (Cash เท่า   0.86       1.16       1.19
  Basis)                                                          

  อัตราเงินปันผล                         %     0.00%      0.00%      0.00%

                                                                  

  ข้อมูลต่อหุ้น (Per Share Analysis)                                   

  มูลค่าตามบัญชีต่อหุ้น                      บาท   1.95       1.51       2.95

  กำไรสุทธิต่อหุ้น                         บาท   (2.34)     (1.81)     (1.73)

  เงินปันผลต่อหุ้น                         บาท   -          -          -

                                                                  

  อัตราการเติบโต (Growth Ratios)                                    

  สินทรัพย์รวม                           %     7.83%      -2.16%     -6.59%

  หนี้สินรวม                             %     5.48%      2.28%      -7.79%

  รายได้จากการขายหรือบริการ              %     24.90%     6.44%      29.74%

  ค่าใช้จ่ายดำเนินงาน                     %     28.81%     16.25%     26.04%

  กำไรสุทธิ                             %     -57.50%    -3.54%     55.74%
  ----------------------------------- ----- ---------- ---------- ----------

หมายเหตุ :

1/ การปรับปรุงต่อไปนี้ ส่งผลกระทบต่ออัตราส่วนทางการเงิน ในปี 2543 - 2544
ซึ่งได้เปิดเผยไปแล้ว

- ค่าใช้จ่ายในการขาย บริหารและทั่วไปรวมสำหรับปี 2544 ได้ถูกปรับปรุงเพิ่มขึ้น 9 ล้านบาท
จากที่เคยเปิดเผย เนื่องจากมีการปรับปรุงรายการบัญชี

- ค่าเช่าวงจรและค่าเช่าท่อร้อยสาย (ซึ่งจัดเป็นต้นทุนบริการ)สำหรับปี 2544 ได้ถูกปรับลดจำนวน
114 ล้านบาทจากจำนวนที่รายงานโดยผู้ตรวจสอบบัญชี
ซึ่งเป็นการปรับลดลงน้อยกว่าที่ได้เปิดเผยไว้เดิมจำนวน 43 ล้านบาท
เนื่องจากได้มีการประเมินใหม่ร่วมกับ ทศท.

-
การจัดกลุ่มรายการทางบัญชีใหม่ระหว่างรายการลูกหนี้การค้ากับเงินให้กู้ยืมระยะสั้นแก่กิจการที่เกี่ยวข้องกัน
และเจ้าหนี้การค้ากับเจ้าหนี้กิจการที่เกี่ยวข้องกัน ในปี 2544

- อัตราส่วนหมุนเวียนสินค้าคงเหลือ และอัตราส่วนหมุนเวียนเจ้าหนี้การค้า สำหรับปี 2543-2544
แตกต่างจากที่ได้เปิดเผยไว้แล้ว เนื่องจากบริษัทได้ปรับเปลี่ยนวิธีการคำนวณโดยรวมต้นทุนบริการ
ซึ่งทำให้ สัดส่วนของระยะเวลาหมุนเวียนสินค้าคงเหลือ ระยะเวลาชำระหนี้ รวมทั้ง Cash Cycle
ได้ถูกปรับตามไปด้วย

2/ บริษัทพิจารณาผลการดำเนินงานและสัดส่วนทางการเงินโดยไม่รวมรายการพิเศษต่างๆ
ดังต่อไปนี้

- การบันทึกเพิ่มค่าเช่าวงจรและค่าเช่าท่อร้อยสาย จำนวน 286 ล้านบาทในปี 2545 และจำนวน
114 ล้านบาท ในปี 2544

และการบันทึกลดค่าใช้จ่ายดังกล่าวจำนวน 685 ล้านบาท ในปี 2543 เพื่อปรับปรุงเพิ่ม (ลด)
จำนวนสำหรับงวดบัญชีก่อน ที่มีการตั้งค้างจ่าย ต่ำไป (สูงไป)

- ค่าใช้จ่ายเกี่ยวกับพนักงานในปี 2545 จำนวน 33 ล้านบาท

90

12.4 คำอธิบายและการวิเคราะห์ฐานะการเงินและผลการดำเนินงาน

ผลการดำเนินงานโดยรวม

นับว่าปี 2545 เป็นปีที่บริษัทมีผลการดำเนินงานที่ปรับปรุงขึ้นทั้งด้านการเงินและการปฎิบัติงาน
โดยบริษัทมีรายได้ และกำไรจากการดำเนินงานก่อนหักดอกเบี้ยจ่าย ภาษี
ค่าเสื่อมราคาและค่าใช้จ่ายตัดจ่าย (EBITDA) รวมทั้งกำไร(ขาดทุน)จากการดำเนินงานปกติ
เติบโตในอัตราที่สูงขึ้นเมื่อเปรียบเทียบกับปีก่อน โดยรายได้ได้เพิ่มขึ้นในอัตราร้อยละ 24.9
เปรียบเทียบกับอัตราร้อยละ 6.4 ในปี 2544 ซึ่งส่วนใหญ่เกิดจากรายได้จากบริษัท ทีเอ ออเร้นจ์
จำกัด (ทีเอ ออเร้นจ์) ซึ่งเริ่มบันทึกรายได้ตั้งแต่ไตรมาสที่ 1 ของปี 2545
นอกจากนั้นรายได้ของธุรกิจโครงข่ายข้อมูลดิจิตอล และธุรกิจอื่นเพิ่มขึ้นอย่างมาก
และหากไม่นับรวมรายได้จากทีเอ ออเร้นจ์ บริษัทจะมีรายได้เพิ่มขึ้นในอัตราร้อยละ 11.6
ซึ่งสูงกว่าการเพิ่มขึ้นในอัตราร้อยละ 6.5 ในปี 2544 เช่นเดียวกัน

EBITDA เติบโตขึ้นในอัตราร้อยละ 8.4 ในปี 2545 เปรียบเทียบกับการลดลงในอัตราร้อยละ 5.4
ในปี 2544 ผลขาดทุนจากการดำเนินงานปกติลดลงอัตราร้อยละ 65.5 เป็น 1.2 พันล้านบาท จาก
3.4 พันล้านบาทในปี 2544

จากการที่รายได้ได้เพิ่มขึ้น ได้ส่งผลให้บริษัทมี อัตราการทำกำไร EBITDA เพิ่มขึ้นจากร้อยละ
49.5 เป็นร้อยละ 51.0 ในปี 2545 ซึ่งสะท้อนถึงความสำเร็จในการควบคุมค่าใช้จ่ายของบริษัท
หากนับรวม ทีเอ ออเร้นจ์ EBITDA Margin ลดลงจากอัตราร้อยละ 43.7 ในปี 2544 เป็น
37.9 ในปี 2545 เนื่องจาก การขาดทุน ณ ระดับ EBITDA จากทีเอ ออเร้นจ์มีจำนวนมากขึ้น
อันเนื่องจากบริษัทได้รวมผลการดำเนินงานของทีเอ ออเร้นจ์เต็มปีในปี 2545 นี้

ธุรกิจโทรศัพท์พื้นฐานและโครงข่ายข้อมูล มีผลประกอบการที่ใกล้ถึงจุดคุ้มทุน
จากรายได้ที่เพิ่มขึ้นอย่างสม่ำเสมอ และการเพิ่มขึ้นของ EBITDA Margin
ในขณะที่สามารถสร้างกระแสเงินสดจากการดำเนินงานเพิ่มขึ้น
ทำให้บริษัทสามารถนำไปใช้คืนหนี้ก่อนกำหนดชำระ รวมทั้งลงทุนในโครงการใหม่ๆ
ที่ทำให้บริษัทเติบโตในอนาคต อันจะนำไปสู่การสร้างมูลค่าให้แก่ผู้ถือหุ้นของบริษัท
โดยขาดทุนจากการดำเนินงานปกติ ของเฉพาะบริษัท ลดลงอย่างต่อเนื่องและมีจำนวนเพียง 107
ล้านบาท สำหรับปี 2545 ซึ่งลดลงจำนวนมากเมื่อเปรียบเทียบกับการขาดทุนในจำนวน 1.4
พันล้านบาทในปี 2544 ซึ่งปัจจัยที่กล่าวมาแล้ว ทำให้กระแสเงินสดจากการดำเนินงาน
สุทธิจากรายจ่ายลงทุน เพิ่มขึ้นเกือบ 3 เท่า เป็น 4.3 พันล้านบาท
ทำให้บริษัทสามารถใช้คืนหนี้เงินกู้ก่อนกำหนดจำนวน 1.1 พันล้านบาท

งบดุลของบริษัทปรับปรุงขึ้นเป็นอย่างมาก จากความสำเร็จในการจำหน่ายหุ้นกู้
การชำระหนี้ตามสัญญาตั๋วเงินจ่าย รวมทั้งมาตรการอื่นๆ
บริษัทประสบความสำเร็จในการออกจำหน่ายหุ้นกู้ให้กับประชาชนจำนวน 18.5 พันล้านบาท
ซึ่งนับเป็นหุ้นกู้ที่จำหน่ายโดยภาคเอกชนจำนวนมากเป็น

91

อันดับสองในประเทศไทย เงินทุนที่ระดมได้จากการออกหุ้นกู้และเงินกู้สกุลบาทจาก IFC จำนวน
1.1 พันล้านบาท ทำให้บริษัทสามารถใช้คืนเงินกู้สกุลดอลลาร์สหรัฐได้จำนวน 453 ล้านเหรียญ
คงเหลือเพียง 78 ล้านเหรียญสหรัฐ ณ ปลายปี 2545

นอกจากนั้นบริษัทประสบความสำเร็จในการชำระหนี้ตามสัญญาตั๋วเงินจ่าย สกุลเยน จำนวนรวม 3.8
พันล้านบาท ทำให้มีกำไรจำนวน 3.1 พันล้านบาท ในไตรมาสที่ 4 ปี 2545
จากความสำเร็จในการดำเนินการปรับปรุงงบดุลของบริษัท ทำให้หนี้สินต่างประเทศ
ของบริษัทโดยรวมลดลงจาก ร้อยละ 55 เป็นร้อยละ 22 อัตราส่วนหนี้สินสุทธิ/EBITDA ลดลงจาก
6.6 เท่า ในปี 2544 เป็น 5.2 เท่าในปี 2545 หากไม่รวมทีเอ ออเรนจ์
การมีงบดุลที่แข็งแกร่งมากขึ้น จะเป็นรากฐานที่สำคัญสำหรับการเติบโตของบริษัทต่อไปในอนาคต

ปี 2545 นับเป็นอีกปีหนึ่งที่บริษัทประสบความสำเร็จในการดำเนินธุรกิจโทรศัพท์พื้นฐาน
โดยสามารถเพิ่มยอดผู้ใช้บริการใหม่ จำนวน 273,676 ราย
คิดเป็นส่วนแบ่งการตลาดในอัตราร้อยละ 78 ทำให้มีผู้ใช้บริการที่บริษัทได้ออกบิลแล้ว จำนวน 2.0
ล้านราย ซึ่งทำให้บริษัทเป็นผู้ให้บริการรายใหญ่ที่สุดสำหรับเขตกรุงเทพและปริมณฑล
โดยมีส่วนแบ่งการตลาดในอัตราร้อยละ 56

ทีเอ ออเร้นจ์ ประสบความสำเร็จในการเปิดให้บริการโทรศัพท์เคลื่อนที่อย่างเป็นทางการ
โดยมีลูกค้าจำนวน 1.3 ล้านรายภายในระยะเวลา 9
เดือนของการเปิดให้บริการอย่างเป็นทางการ ซึ่งสูงกว่าที่ได้คาดการณ์ไว้เดิม
บริษัทได้รับรู้รายได้จากทีเอ ออเร้นจ์ เพิ่มขึ้น และรับรู้ ผลขาดทุน ณ ระดับ EBITDA ลดลง
เป็นเวลา 3 ไตรมาสติดต่อกัน

โทรศัพท์พื้นฐานพกพา PCT มียอดผู้ใช้บริการลดลงในอัตราร้อยละ 4.0
จากการแข่งขันที่เพิ่มขึ้นในธุรกิจโทรศัพท์ไร้สาย บริษัทได้พัฒนาแผนการปรับปรุงธุรกิจ PCT
โดยเกี่ยวข้องกับด้าน การตลาด การลดภาระด้านการเงิน รวมทั้งข้อจำกัดด้าน Regulatory
และการปรับปรุงโครงข่ายเพื่อการเพิ่มคุณภาพของบริการ

นอกจากนั้นบริษัทประสบความสำเร็จในการขยายงานธุรกิจ DDN ทำให้รายได้จาก DDN
เพิ่มขึ้นในอัตราร้อยละ 48.7 เป็น 629 ล้านบาท หากไม่รวมส่วนที่ให้บริการแก่ทีเอ ออเร้นจ์ หรือ
เพิ่มขึ้นในอัตราร้อยละ 138.4 เป็น 1,200 ล้านบาท หากรวมทีเอ ออเร้นจ์

สำหรับธุรกิจ Internet และBroadband มีจำนวนลูกค้าเพิ่มขึ้นอย่างรวดเร็ว ในอัตราร้อยละ
121 และ 140 ตามลำดับ บริษัทเปิดตัวบริการ Broadband อย่างเป็นทางการเป็นเวลาประมาณ
1 ปี ครึ่ง โดยมีผลการตอบรับเป็นที่น่าพอใจ และมีส่วนแบ่งตลาดมากกว่าอัตราร้อยละ 50
ของตลาดโดยรวม บริษัทได้ให้บริการ Broadband ที่หลากหลาย เช่น Cable Modem, ADSL,
IPAS รวมทั้ง Metronet ซึ่งใช้เทคโนโลยี่ Fiber-to-the-building
นอกจากนั้นบริษัทได้จัดตั้ง ชุมชน Broadband โดยได้ลงนามในข้อตกลงกับพันธมิตร 21 บริษัท
ที่เป็นบริษัทชั้นนำในด้าน บันเทิง ข้อมูล เกมส์

92

และอื่นๆ เพื่อพัฒนา Content สำหรับ Broadband และด้วยรายได้ต่อผู้ใช้บริการที่สูง
เมื่อเปรียบเทียบกับบริการโทรศัพท์พื้นฐาน ประกอบกับมีการเพิ่มขึ้นของผู้ใช้บริการอย่างรวดเร็ว
บริการ Broadband
จะเป็นบริการหลักบริการหนึ่งที่จะช่วยส่งเสริมให้บริษัทสามารถเติบโตได้อย่างต่อเนื่องในอนาคต

ผลประกอบการของบริษัทและบริษัทย่อย

ตารางสรุปงบการเงินรวมของบริษัทและบริษัทย่อย (ปรับปรุง)

  -------------------------------------------------- ---------- ---------- ------------
  (หน่วยล้านบาทยกเว้นในรายการที่มีการระบุเป็นอย่างอื่น)         สำหรับปี     สำหรับปี     %เปลี่ยนแปลง
                                                     2545       2544       

  รายได้                                                                    

  รายได้จากการให้บริการโทรศัพท์และบริการอื่น                 24,207     20,118     20.3

  รายได้จากการขายสินค้า                                 1,568      519        202.2

  รวมรายได้                                           25,775     20,636     24.9

  ค่าใช้จ่ายในการดำเนินงาน                                                     

  ต้นทุนการให้บริการ                                     17,366     14,127     22.9

  ค่าเสื่อมราคาและค่าตัดจำหน่าย                            8,772      7,784      12.7

  ส่วนแบ่งรายได้                                        4,290      3,227      32.9

  ค่าใช้จ่ายเกี่ยวกับโครงข่าย                               4,303      3,116      38.1

  ต้นทุนขาย                                            1,758      685        156.8

  ค่าใช้จ่ายในการขายและบริหาร                            6,160      4,816      27.9

  รวมค่าใช้จ่ายในการดำเนินงาน                            25,284     19,628     28.8

  กำไรจากการดำเนินงานที่เป็นเงินสด (EBITDA)               9,768      9,012      8.4

  ค่าเสื่อมราคาและรายจ่ายตัดบัญชี                           9,277      8,004      15.9

  กำไร(ขาดทุน)จากการดำเนินงาน                          492        1,008      (51.2)

  ดอกเบี้ยรับ                                           54         42         28.0

  ดอกเบี้ยจ่าย                                          (3,900)    (4,718)    (17.3)

  ภาษีเงินได้                                           (144)      (69)       (108.4)

  กำไร(ขาดทุน)จากการดำเนินงานปกติ                       (3,498)    (3,737)    6.4

  ส่วนแบ่งกำไร(ขาดทุน)ในบริษัทร่วม                         1,844      (628)      393.5

  กำไร(ขาดทุน)จากการดำเนินงานปกติและส่วนแบ่งกำไร(ขาดทุน)                         

  ในบริษัทร่วม                                          (1,653)    (4,365)    62.1

  รายการที่ไม่เกี่ยวข้องกับการดำเนินงานปกติ                   (3,743)    896        (517.8)

  กำไร(ขาดทุน)จากอัตราแลกเปลี่ยนเงินตราต่างประเทศ          (403)      955        (142.3)

  รายการปรับปรุงทางบัญชี-ค่าใช้จ่ายเกี่ยวกับโครงข่าย            (286)      (114)      (150.7)

  รายการปรับปรุง-ค่าชดเชยให้แก่พนักงาน                     (33)       -          -

  (ค่าใช้จ่าย)รายได้อื่น                                   137        55         149.3

  กำไรจากการชำระเงินกู้ยืม                               3,088      -          -
  -------------------------------------------------- ---------- ---------- ------------

93

  -------------------------------------------- ---------- ---------- ------------
  (หน่วยล้านบาทยกเว้นในรายการที่มีการระบุเป็นอย่างอื่น)   สำหรับปี     สำหรับปี     %เปลี่ยนแปลง
                                               2545       2544       

  ขาดทุนจากการด้อยค่าของเงินลงทุน                   (5,722)    -          -

  ขาดทุนจากการด้อยค่าของโครงข่ายอัจฉริยะ             (1,562)    -          -

  กำไรจากการขายเงินลงทุน                         943        -          -

  กำไรจากการปรับโครงสร้างหนี้                      95         -          -

  กำไร(ขาดทุน)ก่อนส่วนของผู้ถือหุ้นส่วนน้อย              (5,396)    (3,469)    (55.5)

  (กำไร)ขาดทุนของผู้ถือหุ้นส่วนน้อย                    1          44         (97.4)

  กำไร(ขาดทุน)สุทธิสำหรับปี                         (5,395)    (3,425)    (57.5)

  งบดุล                                                               

  สินทรัพย์หมุนเวียน                                18,899     16,884     11.9

  ที่ดิน อาคาร และอุปกรณ์ - สุทธิ                     66,871     64,033     4.4

  สินทรัพย์รวม                                    93,247     86,472     7.8

  หนี้สินหมุนเวียน                                  14,396     10,594     35.9

  เงินกู้ระยะยาว                                  59,330     61,944     (4.2)

  หนี้สินรวม                                      86,049     81,577     5.5

  ส่วนของผู้ถือหุ้น                                  7,198      4,895      47.1

  งบกระแสเงินสด                                                       

  กระแสเงินสดจากการดำเนินงาน                     4,455      4,479      (0.5)

  กระแสเงินสดจากกิจกรรมการลงทุน                   (9,120)    (1,399)    (551.9)

  กระแสเงินสดจากกิจกรรมการจัดหาเงิน                5,116      (1,450)    452.8

  ยอดเงินคงเหลือสิ้นงวด                            3,136      2,684      16.8
  -------------------------------------------- ---------- ---------- ------------

หมายเหตุ :

1/ ไม่รวมรายการที่ไม่เกี่ยวข้องกับการดำเนินงานโดยตรง

-   การบันทึกค่าใช้จ่ายค่าเช่าวงจรและค่าเช่าท่อร้อยสาย สำหรับงวดบัญชีก่อน จำนวน 286
    ล้านบาทในปี 2545 และจำนวน 114 ล้านบาทในปี 2544
    ภายหลังการทบทวนกับองค์การโทรศัพท์

-   ค่าใช้จ่ายเกี่ยวกับพนักงานในปี 2545 จำนวน 33 ล้านบาท

บริษัทได้นำเสนอและวิเคราะห์ผลประกอบการบนพื้นฐานของผลการดำเนินงานปกติ
ไม่นับรวมผลกระทบจากรายการที่ไม่เกี่ยวข้องกับการดำเนินงานโดยตรง
โดยเชื่อว่าสามารถสร้างความเข้าใจให้แก่ผู้อ่านได้ดีกว่า
รวมทั้งสามารถสะท้อนการเปลี่ยนแปลงของผลการดำเนินงานได้ชัดเจนกว่า และในปี 2545
บริษัทได้จัดทำงบการเงินรวม โดยรวมรายการบัญชีต่างๆ ของทีเอ ออเร้นจ์ เต็มปี เป็นปีแรก
ซึ่งจะทำให้งบการเงินรวมของบริษัท สำหรับปี 2545 และปี 2544 มีความแตกต่างกัน
ดังนั้นในการวิเคราะห์ในบางกรณี บริษัทอาจจะพิจารณาผลการดำเนินงานก่อนการรวมทีเอ ออเร้นจ์
ประกอบด้วย ทั้งนี้เพื่อสามารถแสดงแนวโน้มของผลประกอบการบนพื้นฐานที่เหมือนกัน

-   รายได้จากการดำเนินงานรวม เพิ่มขึ้นในอัตราร้อยละ 24.9 (5.1 พันล้านบาท) เป็น 25.8
    พันล้านบาท เปรียบเทียบกับ การเพิ่มขึ้นในอัตราร้อยละ 6.4 ในปี 2544 โดยส่วนใหญ่มาจาก

94

  ทีเอ ออเร้นจ์ (2.9 พันล้านบาท) และ บริการโครงข่ายข้อมูล (DDN) ซึ่งรายได้จาก DDN
  เพิ่มขึ้นในอัตราร้อยละ 138.4 เป็น 1.2 พันล้านบาท หากไม่นับรวมทีเอ ออเร้นจ์
  รายได้รวมเพิ่มขึ้นในอัตราร้อยละ 11.6 เป็น 23 พันล้านบาท
  เปรียบเทียบกับการเพิ่มขึ้นในอัตราร้อยละ 6.5 ในปี 2544

การติดตั้งเลขหมายโทรศัพท์ให้แก่ลูกค้าเพิ่มขึ้น รวมทั้งรายได้จากบริการเสริมต่างๆ
โดยเฉพาะโทรศัพท์สาธารณะ ทำให้รายได้จากธุรกิจโทรศัพท์พื้นฐานเพิ่มขึ้นในอัตราร้อยละ 3.2
เป็น 16.1 พันล้านบาท

-   ค่าใช้จ่ายในการดำเนินงาน สำหรับปี 2545 มีจำนวนรวม 25.6 พันล้านบาท
    หากไม่นับรวมรายการที่ไม่เกี่ยวข้องกับการดำเนินงานโดยตรง
    ค่าใช้จ่ายในการดำเนินงานรวมจะมีจำนวน 25.2 พันล้านบาท ซึ่งเพิ่มขึ้นในอัตราร้อยละ
    28.8 จากปี 2544 การเพิ่มขึ้นดังกล่าวส่วนใหญ่เป็นผลมาจากค่าเสื่อมราคาเพิ่มขึ้นจำนวน
    1.3 พันล้านบาท ค่าใช้จ่ายในการขายและบริหารเพิ่มขึ้นจำนวน 1.3 พันล้านบาท
    และส่วนแบ่งรายได้เพิ่มขึ้น 1.1 พันล้านบาท

  การเพิ่มขึ้นของค่าเสื่อมราคา ส่วนใหญ่เกิดจากทีเอ ออเร้นจ์ (665 ล้านบาท) เครื่อง PCT
  ที่ให้ยืมแก่พนักงานและผู้ถุ้นรายอื่น (296 ล้านบาท)และการติดตั้งโทรศัพท์ทางไกลจากบริษัท
  World Com

ค่าใช้จ่ายที่ไม่เกี่ยวข้องกับการดำเนินงานโดยตรงประกอบด้วย
ค่าเช่าวงจรทางไกลและท่อร้อยสายจำนวน 286 ล้านบาทสำหรับปี 2545 และจำนวน 114
ล้านบาท สำหรับปี 2544 นอกจากนั้นมีค่าชดเชยพนักงานครั้งเดียวจำนวน 33 ล้านบาทในปี 2545

-   กำไรจากการดำเนินงานก่อนดอกเบี้ย ภาษี ค่าเสื่อมราคาและค่าใช้จ่ายตัดจ่าย (EBITDA)
    เพิ่มขึ้น 756 ล้านบาท(อัตราร้อยละ 8.4) เป็น 9.8 พันล้านบาท
    ซึ่งนับเป็นผลประกอบการที่เพิ่มขึ้นอย่างมาก เมื่อเปรียบเทียบกับการลดลงของ EBITDA
    ในอัตราร้อยละ 5.4 ในปี 2544

  EBITDA Margin ลดลงจากอัตราร้อยละ 43.7 เป็น 37.9
  เนื่องจากมีส่วนแบ่งในขาดทุนของทีเอ ออเร้นจ์เพิ่มขึ้น เนื่องจากบริษัทได้บันทึกบัญชี
  โดยการรวมผลประกอบการของ ทีเอ ออเร้นจ์ เต็มปีในปีนี้

-   ส่วนแบ่งในกำไรจากบริษัทร่วมเป็นกำไร 1.8 พันล้านบาทในปี 2545
    (ประกอบด้วยส่วนแบ่งในขาดทุนจาก UBC จำนวน 483 ล้านบาท
    และกำไรสุทธิจากการตัดจ่ายค่าความนิยมติดลบจำนวน 2.3 พันล้านบาท) สำหรับปี 2544
    บริษัทมีส่วนแบ่งในขาดทุนจากบริษัทย่อยจำนวนรวม 629
    ล้านบาท(ประกอบด้วยส่วนแบ่งในขาดทุนจาก UBC จำนวน 91.3 ล้านบาท
    และการตัดจ่ายค่าความนิยมติดลบจำนวน 284 ล้านบาท

95

  ส่วนแบ่งในขาดทุนจาก UBC ได้ลดลงจำนวน 434 ล้านบาท
  เนื่องจากผลการดำเนินงานปรับปรุงขึ้นอย่างมาก
  โดยบริษัทได้รับรู้ผลขาดทุนจากการดำเนินงานของ UBC จำนวน 103 ล้านบาทในปี 2545
  เปรียบเทียบกับจำนวน 580 ล้านบาทในปี 2544 ผลการดำเนินงานของ UBC
  ที่ปรับปรุงขึ้นส่วนใหญ่เป็นผลจากการเพิ่มสมาชิกผู้ใช้บริการจาก 406,589 ในปี 2544 เป็น
  437,845 รายในปี 2545 นอกจากนั้นในปี 2545 นี้ UBC
  มีได้รับผลดีจากการขึ้นราคาค่าสมาชิกตั้งแต่เดือนสิงหาคม 2544 อย่างเต็มที่
  ในขณะที่ค่าใช้จ่ายของUBC ค่อนข้างคงที่

-   ดอกเบี้ยจ่ายโดยรวมในปี 2545 มีจำนวน 3.9 พันล้านบาท ซึ่งลดลงจากปีก่อนจำนวน 818
    ล้านบาท อันเป็นผลส่วนใหญ่จากการลดลงของอัตราดอกเบี้ย โดยเฉพาะอัตรา LIBOR
    อย่างไรก็ตามตั้งแต่ไตรมาสที่4 ปี 2545
    ต้นทุนเงินกู้ของบริษัทได้เพิ่มขึ้นจากการออกหุ้นกู้ในประเทศซึ่งมีอัตราดอกเบี้ยสูง
    เพื่อใช้คืนเงินกู้ต่างประเทศ

-   ขาดทุนสุทธิสำหรับปี 2545 มีจำนวน 5.4 พันล้านบาท เปรียบเทียบกับขาดทุนสุทธิจำนวน 3.4
    พันล้านบาทในปี 2544 โดยได้รวมรายการที่ไม่เกี่ยวข้องกับการดำเนินงานโดยตรงต่างๆ
    ตามที่ได้แสดงในงบกำไร(ขาดทุน) แบบปรับปรุง

-   หากไม่รวมรายการที่ไม่เกี่ยวข้องกับการดำเนินงาน
    บริษัทจะมีขาดทุนสุทธิจากการดำเนินงานจริงจำนวน 1.7 พันล้านบาท
    หากรวมกำไร(ขาดทุน)ในบริษัทร่วม ซึ่งนับเป็นการขาดทุนลดลงจากปี 2544 จำนวน 239
    ล้านบาท จาก EBITDA ที่เพิ่มขึ้นและ ดอกเบี้ยจ่ายที่ลดลง

หากไม่รวมทีเอ ออเร้นจ์ ขาดทุนจากการดำเนินงานจริงจะลดลงในสัดส่วนถึงร้อยละ 65.5 เป็น
1.2 พันล้านบาท

-   ส่วนแบ่งในขาดทุนจากทีเอ ออเร้นจ์ สำหรับปี 2545 มีจำนวน 335 ล้านบาท
    ซึ่งนับเป็นการขาดทุนที่ลดลงจากจำนวน 971 ล้านบาทในปี 2544
    โดยส่วนแบ่งในขาดทุนประกอบด้วยขาดทุนจากการดำเนินงานจำนวน 2.6 พันล้านบาท
    และค่าความนิยมติดลบตัดจ่ายจำนวน 2.3 พันล้านบาท โดยส่วนแบ่งในผลประกอบการ ณ
    ระดับ EBITDA มีจำนวน 1.8 พันล้านบาทในปี 2545 เปรียบเทียบกับ 1.2
    พันล้านบาทในปีก่อน เนื่องจากบริษัทได้รวมผลการดำเนินงานทีเอ ออเร้นจ์ เต็มปีในปี 2545
    อย่างไรก็ตาม ส่วนแบ่งใน EBITDA ที่ติดลบจากทีเอ ออเร้นจ์ ลดลงใน 3 ไตรมาสที่ผ่านมา
    จาก ขาดทุน 728 ล้านบาทในไตรมาสที่ 2 เป็น 204 ล้านบาทในไตรมาสที่ 4 ปี 2545

96

ผลการดำเนินงานตามธุรกิจหลัก

ธุรกิจโทรศัพท์พื้นฐาน

-   รายได้จากธุรกิจโทรศัพท์พื้นฐาน เพิ่มขึ้นอย่างสม่ำเสมอ โดยเพิ่มขึ้นอัตราร้อยละ 3.2 ในปี
    2545 เป็น 16.1 พันล้านบาท ซึ่งรวมการเพิ่มขึ้นของรายได้จากบริการเสริมต่างๆ

-   บริษัทได้ติดตั้งโทรศัพท์สาธารณะเพิ่มอีกจำนวน 6,000 ตู้ ในปี 2545
    ทำให้รายได้รวมเพิ่มขึ้นในอัตราร้อยละ 26.6 เป็น 1.8 พันล้านบาท

-   บริษัทเพิ่มลูกค้าบริการโทรศัพท์พื้นฐานใหม่จำนวน 273,676 เลขหมาย เป็น จำนวนลูกค้ารวม
    2.02 ล้านเลขหมาย ซึ่งนับเป็นการเพิ่มขึ้นจากจำนวนลูกค้าในปี 2544 ในอัตราร้อยละ 15.7
    เปรียบเทียบกับการเติบโตของตลาดโทรศัพท์พื้นฐานในเขตกรุงเทพและปริมณฑลในอัตราร้อยละ
    10

-   บริษัทได้ส่วนแบ่งตลาดในอัตราร้อยละ 78 สำหรับส่วนของลูกค้าใหม่
    ทำให้มีส่วนแบ่งการตลาดโดยรวมในอัตราร้อยละ 56.0 สำหรับตลาดกรุงเทพและปริมณฑล

-   บริษัทได้นำบริการใหม่ๆ ออกสู่ตลาด ได้แก่ 1800 Free Phone และ Televoting
    เพื่อสร้างกระแสรายได้ใหม่ๆ

ธุรกิจโทรศัพท์ไร้สาย

โทรศัพท์พื้นฐานพกพา PCT

-   รายได้รวมจากบริการโทรศัพท์พื้นฐานพกพา PCT ลดลง 123 ล้านบาท หรือ อัตราร้อยละ
    4.0 เป็น 2.9 พันล้านบาท เนื่องจากการลดลงของรายได้จากการจำหน่ายเครื่องโทรศัพท์
    อย่างไรก็ตามรายได้จากค่าบริการยังคงเพิ่มขึ้นในอัตราร้อยละ 8.7 หรือ 229 ล้านบาท เป็น
    2.8 พันล้านบาท

-   ผู้ใช้บริการโทรศัพท์พื้นฐานพกพา PCT ลดลงในอัตราร้อยละ 3.6 เป็น 604,340 ราย
    เนื่องจากการแข่งขันที่เพิ่มขึ้น

-   บริษัทได้พัฒนาแผนการปรับปรุงธุรกิจ PCT โดยเกี่ยวข้องกับด้าน การตลาด
    การลดภาระด้านการเงิน รวมทั้งข้อจำกัดด้าน Regulatory
    และการปรับปรุงโครงข่ายเพื่อการเพิ่มคุณภาพของบริการ

โทรศัพท์เคลื่อนที่ (TA Orange)

-   รายได้จากทีเอ ออเร้นจ์มีจำนวน 2.9 พันล้านบาท
    ทำให้รายได้รวมของบริษัทเพิ่มขึ้นถึงอัตราร้อยละ 24.9

-   ทีเอ ออเร้นจ์ มีผู้ใช้บริการรวม 1.3 ล้านราย ภายในเวลา 9
    เดือนของการเปิดให้บริการอย่างเป็นทางการ

97

-   ขาดทุนสุทธิจากทีเอ ออเร้นจ์มีจำนวน 335 ล้านบาท
    ซึ่งประกอบด้วยขาดทุนจากการดำเนินงาน 2.7 พันล้านบาท
    และกำไรจากการตัดจ่ายค่าความนิยมติดลบจำนวน 2.3 พันล้านบาท

-   ขาดทุน ณ ระดับ EBITDA จากทีเอ ออเร้นจ์ลดลงติดต่อกัน 3 ไตรมาส
    เนื่องจากรายได้เพิ่มขึ้น

ธุรกิจโครงข่ายข้อมูล (Digital Data Network – DDN)

-   รายได้เพิ่มขึ้นถึงอัตราร้อยละ 138.4 เป็น 1.2 พันล้านบาท

-   การจำหน่ายในลักษณะ Wholesale ทำให้รายได้เพิ่ม และจำนวนวงจรเพิ่มในอัตราร้อยละ
    55.7 เป็น 7,104 วงจร ซึ่งนับเป็นการเติบโตเกือบเท่าตัวของการเติบโตในปี 2544

-   หากไม่รวมทีเอ ออเร้นจ์ รายได้ในปี 2545 เพิ่มขึ้นในอัตราร้อยละ 48.7 เป็น 629
    ล้านบาท

-   บริษัทได้ให้บริการในลักษณะ Service Level Agreement แก่ลูกค้า
    ซึ่งเป็นบริการที่มีการรับประกันคุณภาพของบริการ ณ ระดับต่างๆ ตามความต้องการของลูกค้า

อินเตอร์เน็ต

-   รายได้เพิ่มขึ้น 44 ล้านบาท หรือในอัตราร้อยละ 28.7 จากการเพิ่มขึ้นของลูกค้า

-   ลูกค้าเพิ่มขึ้นถึงอัตราร้อยละ 121.2 และรายได้ที่เพิ่มขึ้นส่วนใหญ่มาจากลูกค้าประเภท
    Broadband

-   บริษัทได้เปิดให้บริการ อินเตอร์เน็ตไร้สาย ในปลายปี 2545 ซึ่งจะสามารถสร้างรายได้ในปี
    2546

มัลติมีเดีย/Broadband

-   รายได้จากมัลติมีเดีย และ Broadband เพิ่มขึ้น 60 ล้านบาท
    ส่วนใหญ่เป็นการเพิ่มขึ้นของรายได้จาก Broadband

-   ผู้ใช้บริการ Broadband เพิ่มขึ้นในอัตราร้อยละ 140.2 เป็น 3,708 ราย
    ซึ่งคิดเป็นส่วนแบ่งตลาดมากกว่าร้อยละ 50

-   เพื่อการขยายตลาด Broadband บริษัทได้เซ็น MOU กับบริษัทชั้นนำ 21 บริษัท เพื่อพัฒนา
    Contents สำหรับบริการ Braodband

98

ตารางผลการดำเนินงานตามส่วนงาน

  ---------------------- -------- -------- ----------- ------------------------ --------- -----------
                         รายได้                         ผลการดำเนินงานของส่วนงาน             

  (หน่วย : ล้านบาท)        2545     2544     % เปลี่ยนแปลง 2545                     2544      % เปลี่ยนแปลง

  โทรศัพท์พื้นฐาน (เสียง)     16,125   15,618   3.2         5,093                    4,980     2.3

  โทรศัพท์พื้นฐาน            13,687   13,277   3.1                                            

  บริการพิเศษ              2,438    2,341    4.1                                            

  โครงข่ายข้อมูลดิจิตอล       1,199    503      138.4       738                      238       209.9

  โทรศัพท์เคลื่อนที่           6,096    3,072    98.4        (2,397)                  (1,195)   (100.6)

  PCT                    2,949    3,072    (4.0)                                          

  TA Orange              3,147    -        NM                                             

  อินเตอร์เน็ต              198      154      28.6        25                       19        32.8

  มัลติมีเดีย/Broadband      954      894      6.7         35                       (106)     132.7

  อื่นๆ                    1,203    396      203.8       200                      9         2,090.6

  รวม                    25,776   20,636   24.9        3,694                    3,945     (6.4)

  ค่าเสื่อมราคาที่จัดสรรไม่ได้                                 (3,173)                  (2,882)   10.1
  ---------------------- -------- -------- ----------- ------------------------ --------- -----------

หมายเหตุ :

1/ ผลการดำเนินงานตามส่วนงานไม่รวมรายการที่ไม่เกี่ยวข้องกับการดำเนินงาน

2/ ผลการดำเนินงานจากส่วน
โทรศัพท์พื้นฐานและโครงข่ายข้อมูลดิจิตอลแสดงยอดรวมของกำไรขั้นต้น
แต่ในส่วนของโทรศัพท์เคลื่อนที่, มัลติมีเดีย และอินเตอร์เน็ต แสดงกำไรจากการดำเนินงาน

3/ ผลการดำเนินงานของธุรกิจโทรศัพท์เคลื่อนที่ มัลติมีเดีย และอินเตอร์เน็ต ในปี 2544
ได้ถูกปรับปรุงจากการเปิดเผยครั้งก่อน โดยรวมการจัดสรรของค่าใช้จ่ายในการขาย
บริหารและทั่วไป

การวิเคราะห์ฐานะการเงินของบริษัท

สินทรัพย์

-   สินทรัพย์รวมเพิ่มขึ้น 6.8 พันล้านบาท เป็น 93.2 พันล้านบาท เนื่องจากการเพิ่มขึ้นของที่ดิน
    อาคาร และอุปกรณ์ (สุทธิ) จำนวน 2.8 พันล้านบาท
    และจากการที่ได้มีการตัดจ่ายค่าความนิยมติดลบสำหรับทีเอ ออเร้นจ์จำนวนรวม 2.3
    พันล้านบาท

หนี้สิน

-   หนี้สินโดยรวมในปี 2545 เพิ่มขึ้น 4.5 พันล้านบาท เป็น 86.0 พันล้านบาท
    เนื่องจากการเพิ่มขึ้นของหนี้สินหมุนเวียนอื่น
    ส่วนใหญ่เป็นต้นทุนค่าก่อสร้างโครงข่ายโทรศัพท์เคลื่อนที่ที่ยังไม่ได้รับใบแจ้งหนี้ (จำนวน 3.7
    พันล้านบาท) สำหรับเงินกู้ ของบริษัทลดลงจำนวน 255 ล้านบาทเป็น 73.4 พันล้านบาท
    เนื่องจากจำนวนที่เพิ่มขึ้นประมาณ 7.5 พันล้าน โดยทีเอ ออเร้นจ์
    ได้ถูกหักกลบด้วยจำนวนที่ลดลงจากการใช้คืนเงินกู้ของบริษัทและบริษัทย่อย จำนวนรวม 4.3

99

  พันล้าน (รวมส่วนที่ชำระก่อนกำหนดจำนวน 1.6 พันล้านบาท)
  และจำนวนที่มีการชำระหนี้ตามสัญญาตั๋วเงินจ่าย

ส่วนของผู้ถือหุ้น

-   ส่วนของผู้ถือหุ้นได้เพิ่มขึ้นสุทธิจำนวน 2.3 พันล้านบาท
    จากการจำหน่ายหุ้นเพิ่มทุนให้แก่ผู้ถือหุ้นเดิมจำนวน 3.0 พันล้านบาท และ
    ขาดทุนจากการดำเนินงานในระหว่างปี ซึ่งมีจำนวน 0.7 พันล้านบาท
    ภายหลังการหักกลบกับขาดทุนที่ยังไม่เกิดขึ้นของเงินลงทุนในหลักทรัพย์เผื่อขายจำนวน 4.7
    พันล้านบาท ซึ่งได้มีการบันทึกที่ส่วนของผู้ถือหุ้น เพื่อเป็นการตั้งสำรอง ไว้แล้ว ในปี 2544

กระแสเงินสด

-   กระแสเงินสดสุทธิจากการดำเนินงานลดลง 24 ล้านบาท ส่วนใหญ่เนื่องจากทีเอ ออเร้นจ์
    ในขณะที่ ธุรกิจโทรศัพท์พื้นฐานและ DDN มีกระแสเงินสดที่แข็งแกร่งจำนวน 6.5 พันล้านบาท
    ซึ่งคิดเป็นเกือบสองเท่าของกระแสเงินสดในปี 2544
    การเพิ่มขึ้นของกระแสเงินสดของธุรกิจหลักส่วนใหญ่มาจาก EBITDA เพิ่มขึ้นจำนวน 965
    ล้านบาท ในขณะที่ดอกเบี้ยจ่ายลดลง 806 ล้านบาท รวมทั้งเงินทุนหมุนเวียนลดลง 1.2
    พันล้านบาท และจากกระแสเงินสดจากการดำเนินงานที่ปรับปรุงเพิ่มขึ้น
    ทำให้กระแสเงินสดสุทธิภายหลังรายจ่ายลงทุนเพิ่มขึ้นเกือบ 3 เท่าตัวเป็น 4.3 พันล้านบาท

-   กระแสเงินสดสุทธิจากกิจกรรมการลงทุน มีจำนวน 9.1 พันล้านบาท เพิ่มขึ้นจำนวน 7.7
    พันล้านบาท จากปี 2544 ส่วนใหญ่เนื่องจากเงินลงทุนในโครงข่ายโทรศัพท์เคลื่อนที่ของทีเอ
    ออเร้นจ์ เพิ่มขึ้น

-   กระแสเงินสดได้มาสุทธิจากกิจกรรมจัดหาเงิน มีจำนวน 5.1 พันล้านบาท
    ส่วนใหญ่มาจากการกู้ยืมเงินของทีเอ ออเร้นจ์ เพื่อการลงทุนในโครงข่าย

100

12.4 คำอธิบายและการวิเคราะห์ฐานะการเงินและผลการดำเนินงาน (เพิ่มเติม)

สภาพคล่อง

-   จากการที่ธุรกิจหลักของบริษัท คือ โทรศัพท์พื้นฐาน และ โครงข่ายข้อมูล (DDN)
    มีกระแสเงินสดจากการดำเนินงาน เพิ่มขึ้น เกือบเป็นสองเท่าของกระแสเงินสดในปี 2544
    ทำให้บริษัทมีสภาพคล่องที่ดีขึ้น โดยในปี 2545
    บริษัทสามารถจ่ายคืนเจ้าหนี้ก่อนกำหนดเป็นจำนวนประมาณ 1.7 พันล้านบาท เฉพาะบริษัท
    หรือ ประมาณ 2.3 พันล้านบาท หากรวมบริษัทย่อย
    นอกจากนั้นอัตราส่วนความสามารถในการชำระดอกเบี้ย (สัดส่วนดอกเบี้ยจ่ายต่อ EBITDA)
    ได้ปรับปรุงดีขึ้นอย่างต่อเนื่อง จาก 1.7 เท่า ในปี 2543 เป็น 1.9 เท่าในปี 2544 และ
    เป็น 2.5 เท่าในปี 2545 สำหรับบริษัทและบริษัทย่อย

-   สินทรัพย์ลูกหนี้การค้าสุทธิ ณ 31 ธันวาคม 2545 มีจำนวน 7.1 พันล้านบาท เพิ่มขึ้นใน
    สัดส่วนร้อยละ 25.7 จากปี 2544 ส่วนใหญ่จากทีเอ ออเร้นจ์
    ซึ่งเพิ่งเปิดให้บริการอย่างเป็นทางการ ในปี 2545

-   เงินลงทุนในหลักทรัพย์เผื่อขาย ลดลงทั้งหมดจำนวน 1.0 พันล้านบาท
    เนื่องจากบริษัทได้บันทึกการลดมูลค่าของเงินลงทุนใน FLAG Telecom Holding Limited
    ทั้งหมด เนื่องจาก FLAG ได้เข้าสู่กระบวนการปรับโครงสร้างหนี้และฟื้นฟูกิจการโดยสมัครใจ
    แห่งประมวลกฎหมาย ล้มละลายของสหรัฐอเมริกา

-   เงินลงทุนในบริษัทย่อย กิจการร่วมค้า และบริษัทร่วม ลดลงจำนวน 483 ล้านบาท
    โดยส่วนใหญ่ (จำนวน 380 ล้านบาท) เกิดจากการตัดจ่ายค่าความนิยมสำหรับเงินลงทุนใน
    UBC นอกจากนั้น เกิดจากการรับรู้ผลขาดทุนจาก UBC สำหรับปี 2545

-   ที่ดิน อาคารและอุปกรณ์ เพิ่มขึ้นสุทธิ 2.8 พันล้านบาท ภายหลังจากการหักค่าเสื่อมราคา
    โดยมียอดเพิ่มขึ้นจากการซื้อในระหว่างปีจำนวนรวม 9.6 พันล้านบาท
    ซึ่งส่วนใหญ่เป็นการเพิ่มขึ้นของอุปกรณ์โครงข่ายของ ทีเอ ออเร้นจ์

-   สินทรัพย์ไม่มีตัวตนเพิ่มขึ้นสุทธิ 967 ล้านบาท
    ส่วนใหญ่เนื่องจากการเพิ่มขึ้นของโปรแกรมคอมพิวเตอร์
    ทั้งจากการซื้อเพิ่มและจากการจัดประเภทรายการใหม่

โครงสร้างเงินทุน

-   ปัจจุบันบริษัทและบริษัทย่อยยังคงมีโครงสร้างเงินทุนที่มีระดับหนี้สินสูง โดย ณ 31 ธันวาคม
    2545 บริษัทมีระดับหนี้สินสุทธิต่อส่วนของผู้ถือหุ้น ณ ระดับ 9.1 เท่าลดลงจากระดับ 13.6
    เท่า ในปี 2544 โดยส่วนใหญ่เป็นผลมาจากการเพิ่มทุนในเดือนตุลาคม และ
    จากผลกำไรจากการซื้อคืนตราสารการชำระหนี้ที่มีเงื่อนไขในการผ่อนการชำระหนี้
    ในเดือนธันวาคม

-   บริษัทยังคงยึดมั่นในนโยบายที่จะไม่สร้างภาระหนี้สินเพิ่มเติม
    โดยจะใช้เงินสดที่ได้มาจากการดำเนินงานเพื่อลงทุนในโครงการต่างๆ
    และหากมีเงินสดคงเหลือ บริษัทจะดำเนินการคืนหนี้ก่อนกำหนด

เงินลงทุนในที่ดิน อาคารและอุปกรณ์

-   บริษัทและบริษัทย่อยได้ลงทุนใน ที่ดิน อาคาร และอุปกรณ์เป็นจำนวนเงินรวม 9.6 พันล้านบาท
    ในปี 2545 โดยส่วนใหญ่เป็นการลงทุนในระบบโครงข่ายของ ทีเอ ออเร้นจ์
    อุปกรณ์โครงข่ายโทรศัพท์สาธารณะ ระบบบิลลิ่ง สายกระจายสำหรับผู้ใช้บริการโทรศัพท์พื้นฐาน
    รายใหม่ โครงข่าย Intelligent Network และ สินค้าคงเหลือ

100/1